Document ID: 32001D0676

32001D0676
L 236/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 20 август 2001 година
за изменение на Решение 95/453/ЕО относно определяне на специалните условия за внос на живи двучерупчести мекотели, бодлокожи, ципести и морски коремоноги с произход от Република Корея
(нотифицирано под номер С(2001) 2556)
(текст от значение за ЕИП)
(2001/676/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/492/ЕИО на Съвета от 15 юли 1991 г. относно определяне на здравните изисквания за производството и пускането на пазара на живи двучерупчести мекотели (1), последно изменена с Директива 97/79/ЕО (2), и по-специално член 9, параграф 4 от нея,
като има предвид, че:
(1)
Член 1 от Решение 95/453/ЕО на Комисията от 23 октомври 1995 г. относно определяне на специални условия за внос на живи двучерупчести мекотели, бодлокожи, ципести и морски коремоноги с произход от Република Корея (3), последно изменено с Решение 1999/530/ЕО (4), определя, че „Ministry of Maritime Affairs and Fisheries - National Fishery Products Inspection Station (NFPIS)“ е компетентният орган в Република Корея за проверката и удостоверяването на съответствието на рибните продукти и продуктите от аквакултури с изискванията на Директива 91/492/ЕИО.
(2)
След реформите в корейската администрация, компетентният орган за издаване на ветеринарно-санитарни сертификати за рибни продукти (НСИРП) бе променен в „National Fisheries Products Quality Inspection Service (NFPQIS)“, като този нов орган може да проверява ефективно прилагането на действащото законодателство. Поради това е необходимо да се промени наименованието на компетентния орган, посочен в Директива 95/453/ЕО.
(3)
Предвидените в настоящото решение мерки са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Член 1 от Решение 95/453/ЕО се заменя със следния текст:
„Член 1
„National Fisheries Products Quality Inspection Service (NFPQIS)“ е компетентният орган в Република Корея, който проверява и удостоверява, че живите двучерупчести мекотели, бодлокожите, ципестите и морските коремоноги отговарят на изискванията на Директива 91/492/ЕИО.“
Член 2
Адресати на настоящото решение за държавите-членки.
Съставено в Брюксел на 20 август 2001 година.

Labels: 0
3
5
6